CELEX: 62018CA0484
Language: sk
Date: 2019-11-14 00:00:00
Title: Vec C-484/18: Rozsudok Súdneho dvora (piata komora) zo 14. novembra 2019 (návrh na začatie prejudiciálneho konania, ktorý podal Cour de cassation – Francúzsko) – Société de perception et de distribution des droits des artistes-interprètes de la musique et de la danse (Spedidam), PG, GF/Institut national de l’audiovisuel (Návrh na začatie prejudiciálneho konania – Autorské právo a s ním súvisiace práva – Smernica 2001/29/ES – Výlučné práva výkonných umelcov – Článok 2 písm. b) – Právo rozmnožovania – Článok 3 ods. 2 písm. a) – Sprístupnenie verejnosti – Súhlas – Domnienka – Vnútroštátny právny režim, ktorý zbavuje verejnoprávnu inštitúciu zodpovednú za uchovávanie a zhodnocovanie národného audiovizuálneho dedičstva povinnosti získať písomný súhlas výkonného umelca na využívanie archívov obsahujúcich záznamy výkonov tohto výkonného umelca)

13.1.2020   
            
            
               SK
            
            
               Úradný vestník Európskej únie
            
            
               C 10/16
            
         
      Rozsudok Súdneho dvora (piata komora) zo 14. novembra 2019 (návrh na začatie prejudiciálneho konania, ktorý podal Cour de cassation – Francúzsko) – Société de perception et de distribution des droits des artistes-interprètes de la musique et de la danse (Spedidam), PG, GF/Institut national de l’audiovisuel
      (Vec C-484/18) (1)
      
      (Návrh na začatie prejudiciálneho konania - Autorské právo a s ním súvisiace práva - Smernica 2001/29/ES - Výlučné práva výkonných umelcov - Článok 2 písm. b) - Právo rozmnožovania - Článok 3 ods. 2 písm. a) - Sprístupnenie verejnosti - Súhlas - Domnienka - Vnútroštátny právny režim, ktorý zbavuje verejnoprávnu inštitúciu zodpovednú za uchovávanie a zhodnocovanie národného audiovizuálneho dedičstva povinnosti získať písomný súhlas výkonného umelca na využívanie archívov obsahujúcich záznamy výkonov tohto výkonného umelca)
      (2020/C 10/18)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Žalobcovia: Société de perception et de distribution des droits des artistes-interprètes de la musique et de la danse (Spedidam), PG, GF
      
         Žalovaný: Institut national de l’audiovisuel
      
         za účasti: Syndicat indépendant des artistes-interprètes (SIA-UNSA), Syndicat français des artistes-interprètes (CGT)
      
         Výrok rozsudku
      
      Článok 2 písm. b) a článok 3 ods. 2 písm. a) smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti sa majú vykladať v tom zmysle, že nebránia vnútroštátnej právnej úprave, ktorá v oblasti využívania audiovizuálnych archívov inštitúciou určenou na tento účel zavádza vyvrátiteľnú domnienku, že výkonný umelec udelil súhlas na vyhotovenie záznamu svojho výkonu a jeho využívanie, ak sa tento výkonný umelec zúčastnil na nahrávaní audiovizuálneho diela na účely jeho vysielania.
      
         (1)  Ú. v. EÚ C 352, 1.10.2018.